Nafarroako Parlamentuko Mahaiak, 2017ko urriaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, derrigorrezkoaren ondoko ikastetetarako eta unibertsitate-ikasketetarako aurtengo beka-deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 23an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Hezkuntzako kontseilariak Osoko Bilkuran erantzun dezan:

– Zer arrazoi dago derrigorrezkoaren ondoko ikasketetarako eta unibertsitate-ikasketetarako aurtengo beka-deialdia atzerapenez argitaratzeko? Zergatik ezarri dira murrizketak eta bete ezineko baldintzak?

Corellan, 2017ko urriaren 17an

Foru parlamentaria: Alberto Catalán Higueras